**הודעה בדבר מתן תמיכות בפעולות פיתוח התיישבות לשנת 2019**

**תמיכה בנושא: טיפול נקודתי**

החטיבה להתיישבות מודיעה על האפשרות לקבל תמיכות בנושא: טיפול נקודתי, בהתיישבות הכפרית-חקלאית, עבור רשויות מקומיות ועבור ישובים כפריים בהתאם להגדרת ישוב כפרי על ידי הלשכה המרכזית לסטטיסטיקה, עבור שנת 2019.

הגשת בקשות התמיכה תתבצע באמצעות הרשויות המקומיות, בפורטל התמיכות האינטרנטי של המרכב"ה.

בנוסף, יש לשלוח את כל מסמכי הבקשה ונספחיה לכתובת הדואר האלקטרוני במשרדי המרחב הרלבנטי ולהגיש למשרדי המרחב הרלוונטי עותק קשיח מודפס של הבקשה.

נהלי התמיכה מופיעים באתר האינטרנט של החטיבה להתיישבות [www.hityashvut.org.il](http://www.hityashvut.org.il) ושל משרד החקלאות ופיתוח הכפר www.moag.gov.il.

את הבקשות יש להגיש עד ליום  **16.5.2019**.

בקשת סיוע שלא תכלול את כל המסמכים הנדרשים על פי הנוהל המפורט באתר, או שלא תוגש עד למועד הנקוב לעיל, לא תובא לדיון בוועדת התמיכות.

בקשות התמיכה עבור שנת 2019 תאושרנה בכפוף לחתימת ההתקשרות השנתית לשנת 2019 בין משרד החקלאות ופיתוח הכפר לבין ההסתדרות הציונית העולמית בהתאם להחלטת הממשלה מספר 1998.

צביקי בר חי

מנכ"ל החטיבה להתיישבות